Správa zo zahraničnej pracovnej cesty 
1.  Účastník ZPC:
Mgr. Karol Jakubík
Ministerstvo školstva vedy, výskumu a športu SR
Sekcia ďalšieho vzdelávania a mládeže 
štátny radca 
anglický jazyk – C1
nemecký jazyk – C1
2.  Zahraničná pracovná cesta:
Rumunsko
Bukurešť
14. 10. 2012 – 18. 10. 2012
Autoritatea Națională pentru Calificări P-ţa. Valter Mărăcineanu nr. 1-3, Intrarea B, etaj 2, cam. 164-166, Sector 1, 010155 Bucureşti
študijná návšteva: A comprehensive NQF: Policy-makers, stakeholders and project-based implementations 
financovaná prostredníctvom grantu CEDEFOP 

3.  Rámcový program pobytu:
V priebehu každého dňa sa pracovalo na spoločnej správe pre CEDEFOP.
15. 10. 2012 Pondelok
10:00 – prezentácia Národnej kvalifikačnej agentúry, Autoritatea Națională pentru  Calificări P-ţa. Valter Mărăcineanu nr. 1-3, Intrarea B, etaj 2, cam. 164-166, Sector 1, 010155 Bucureşti  – Margareta Simona Ivan
10:30 – prezentácia primárneho odborného vzdelávania v Rumunsku – Zoica Vlãdut
11:30 – prezentácia o národnom koordinačnom bode pre Európsky kvalifikačný rámec (ďalej len „EKR“) – Lucia Mariana Mira
16. 10. 2012 Utorok
9:00 – návšteva FiaTest – spoločnosť sa zaoberá poskytovaním kurzov a vzdelávania v oblasti manažmentu, obchodu, informačnej bezpečnosti, projektového manažmentu. FiaTest má vyše 20-ročné skúsenosti so vzdelávaním, poradenstvom a projektovým manažmentom.  
Generálny riaditeľ – Andrei Hohan
www.fiatest.ro, 24, Transilvaniei Street, Sector 1, Bucharest
prezentácia kontinuálneho odborného vzdelávania a tréningu v Rumunsku – Mihaela Udrea
14:00 – návšteva Pro Vocatie a skupiny Nazarcea – ide o neziskovú spoločnosť, ktorá má tréningové a výskumné centrum pre sociálne znevýhodnených a zdravotne postihnutých. Založená bola v roku 2002 a je právne uznaná ako prvé overovacie centrum pre odborné kompetencie v sociálnej oblasti. Jej úlohou je zabezpečiť prístup k uznávaniu vzdelávania prostredníctvom certifikácie kompetencií.
Riaditeľka – Georgeta Jurcan
www.provocatie.ro, Str. Dornei, nr. 53, sector 1, Bucuresti
prezentácia o overovaní kompetencií získaných v neformálnom a v informálnom vzdelávaní – Mikaela Kets
17. 10. 2012 Streda
9:00 – návšteva Univerzity agrovýskumu a veterinárnej medicíny – patrí medzi jednu z najstarších vzdelávacích inštitúcií v Rumunsku, založená bola v roku 1852.
Rektor – Sorin Campeanu
www.usamv.ro, Universitate, Intre Hotel Sofitel si Manastirea Casin, R.A.T.B.: 41, 42, 105, 131, 330, 331, 335, Bulevardul MARASTI nr. 59, Bucuresti
prezentácia Národného kvalifikačného rámca (ďalej len „NKR“) pre vyššie vzdelávanie a Národná sústava kvalifikácií pre vyššie vzdelávanie – Anna-Maria Nisioiu
14:00 – návšteva Rumunského bankového inštitútu – ide o vzdelávaciu inštitúciu, ktorá organizuje vzdelávanie v oblasti finančníctva a bankovníctva s ohľadom na národný, európsky a medzinárodný vývoj v tejto oblasti. Inštitút bol založený v roku 1991 Národnou bankou Rumunska.
Generálny riaditeľ – Petru Rareş
www.ibr-rbi.ro, Str. Negru Voda nr. 3, Sector 3, Bucuresti 
18. 10. 2012 Štvrtok
9:00 – návšteva Národnej rady malých a stredne veľkých súkromných podnikov Rumunska – inštitúcia sa zameriava na vývoj funkčného podnikateľského prostredia, na základe podporovania a reprezentovania záujmov súkromných podnikateľov a ich vzťahov so štátnou mocou, ale i zahraničnými firmami. 
Prezident – Ovidiu Nicolescu
www.cnipmmr.ro, Piaţa Walter Mărăcineanu, Numărul 1-3, Intrarea 1, Etaj 1, Sector 1, Bucureşti
15:00 – odovzdávanie certifikátov

4.  Stručný priebeh rokovaní, resp.  študijného pobytu:
Problematika zavedenia Národného kvalifikačného rámca do praxe je úlohou pre všetky členské štáty EÚ. Rumunsko popísalo jednotlivé úrovne kvalifikačného rámca, avšak nie všetky kvalifikácie sú popísané úrovňami NKR. Pre účely popisu úrovní kvalifikácií v rámci NKR vznikla Národná kvalifikačná agentúra. Tá zabezpečuje koordináciu pri tvorbe NKR so štátnym aj súkromným sektorom. 
Podpora neformálneho vzdelávania a informálneho učenia sa v Rumunsku realizuje od roku 1999. Popis jednotlivých kvalifikácií sa uskutočňuje v spolupráci s rôznymi spoločnosťami, napr. FiaTest. Spoločnosť poskytuje vzdelávanie v oblasti  poradenstva, manažmentu a projektového manažmentu. Rovnako sa podieľali na popise úrovne kvalifikácií v oblasti agrohospodárstva. 
Existujú centrá overovania, kde sa daná osoba môže dať preskúšať, aby získala certifikát potrebný na výkon určitej činnosti. Jedným takýmto certifikačným centrom je aj spoločnosť Pro Vocatie, ktorá overuje odbornú spôsobilosť v sociálnej oblasti. Kvalifikácie a ich úrovne boli kompletne popísané pre vyššie vzdelávanie (vysoké školstvo), kde ku každej kvalifikácii pridelila konkrétna úroveň NKR.
Bankový sektor popísal jednotlivé kvalifikácie a povolania pre potreby praxe, vzhľadom na to, že bolo potrebné spružniť systém vzdelávania. 
Na záver treba konštatovať, že Rumunsko sa aktívne zapája do riešenia a implementovania európskych politík do vnútroštátneho poriadku v oblasti EKR a NKR.

5.  Odporúčané závery:
Na základe získaných poznatkov z pracovnej cesty je možné konštatovať, že Slovenská republika má aktívne pristupovať k otázke implementácie európskych politík v oblasti neformálneho vzdelávania, najmä v súvislosti s tvorbou NKR pre formálne vzdelávanie i neformálne vzdelávanie. Z pohľadu SĎVM je potrebné popísať úrovne NKR pre neformálne vzdelávanie.
Zodpovedný útvar SĎVM.
6.   Prehľad prinesenej dokumentácie a miesto jej uloženia
7.   Osobitne vyhodnotený očakávaný prínos ZPC
Osobitný prínos pracovnej cesty je hlbšie oboznámenie sa s problematikou implementácie EKR do vzdelávacieho systému Rumunska, ako aj zdieľanie skúseností a názorov od ostatných účastníkov študijnej návštevy. Tieto kontakty a poznatky budú slúžiť na ďalší rozvoj agendy týkajúcej sa EKR a NKR a procesu jej implementácie.
8.    Spôsob zverejnenia výsledkov ZPC, prenos získaných informácií
Správa sa zasiela SĎVM a SMS.
Súhlasím so zverejnením správy na internete

Správu vypracoval: Karol Jakubík
Dátum: 5. 11. 2012
Správu schválil:  Ing. Vladimír Belovič, CSc.